b'\n_START_ARTICLE_\nBirut\xc4\x97 V\xc4\x97sait\xc4\x97\n_START_SECTION_\nBiografija\n_START_PARAGRAPH_\n1967 m. baig\xc4\x97 Kauno Jono Jablonskio vidurin\xc4\x99 mokykl\xc4\x85, 1974 m. \xe2\x80\x93 Kauno politechnikos instituto Chemin\xc4\x97s technologijos fakultet\xc4\x85, in\xc5\xbeinier\xc4\x97 technolog\xc4\x97. 1980 m. Vilniaus universiteto Filologijos fakultete baig\xc4\x97 angl\xc5\xb3 kalbos studijas. 1982 m. baig\xc4\x97 Leningrado Tekstil\xc4\x97s ir lengvosios pramon\xc4\x97s instituto aspirant\xc5\xabr\xc4\x85, 1983 m. technikos moksl\xc5\xb3 daktar\xc4\x97._NEWLINE_1974\xe2\x80\x931984 m. Kauno Dirbtinio pluo\xc5\xa1to gamyklos in\xc5\xbeinier\xc4\x97, 1984\xe2\x80\x931990 m. Lietuvos veterinarijos akademijos asistent\xc4\x97, 1990\xe2\x80\x932000 m. Lietuvos veterinarijos akademijos Chemijos katedros docent\xc4\x97, Kauno technologijos universiteto docent\xc4\x97._NEWLINE_1994\xe2\x80\x932000 m. Moters u\xc5\xbeimtumo ir informacijos centro direktor\xc4\x97, 1995\xe2\x80\x931996 m. Jungtini\xc5\xb3 Taut\xc5\xb3 Tarptautin\xc4\x97s darbo organizacijos konsultant\xc4\x97._NEWLINE_2000 m. ir 2004 m. i\xc5\xa1rinkta LR Seimo nare, 2003\xe2\x80\x932004 m. Seimo steb\xc4\x97toj\xc5\xb3 delegacijos Europos Parlamente pirminink\xc4\x97. Nuo 2004 m. Seimo Verslo ir u\xc5\xbeimtumo komisijos pirminink\xc4\x97._NEWLINE_Nuo 1990 m. Lietuvos socialdemokrat\xc5\xb3 partijos nar\xc4\x97, programos skyriaus apie \xc5\xa1vietim\xc4\x85 bendraautor\xc4\x97, Kauno skyriaus tarybos nar\xc4\x97. Nuo 1993 m. LSDP tarybos nar\xc4\x97, nuo 1997 m. LSDP Prezidiumo nar\xc4\x97, nuo 1999 m. LSDP pirmininko pavaduotoja._NEWLINE_Nuo 1991 m. Lietuvos socialdemokra\xc4\x8di\xc5\xb3 moter\xc5\xb3 s\xc4\x85jungos nar\xc4\x97, tarybos nar\xc4\x97, u\xc5\xbesienio ry\xc5\xa1i\xc5\xb3 koordinator\xc4\x97, nuo 1993 m. \xe2\x80\x93 pirminink\xc4\x97. Socialistinio moter\xc5\xb3 internacionalo nar\xc4\x97. 1997\xe2\x80\x932000 m. Kauno miesto savivaldyb\xc4\x97s tarybos nar\xc4\x97._NEWLINE_Vyras Edmundas Miliutis \xe2\x80\x93 in\xc5\xbeinierius elektrikas, s\xc5\xabnus Feliksas.\n_START_SECTION_\nVeikla\n_START_PARAGRAPH_\n2007 m. minima Kauno 2-sios ligonin\xc4\x97s statyb\xc5\xb3 skandale . Pasisak\xc4\x97 prie\xc5\xa1 \xc5\xbdalgirio Arenos Nemuno saloje statyb\xc4\x85 . Buvo viena i\xc5\xa1 Alkoholio kontrol\xc4\x97s \xc4\xafstatymo patais\xc5\xb3 iniciatori\xc5\xb3. \xc5\xa0i pataisa u\xc5\xbekirto keli\xc4\x85 alkoholio gamintoj\xc5\xb3 remiam\xc5\xb3 sporto \xc5\xa1ak\xc5\xb3 tiesiogin\xc4\x97ms transliacijoms per televizij\xc4\x85. Tokia B. V\xc4\x97sait\xc4\x97s, anks\xc4\x8diau ne kart\xc4\x85 r\xc4\x97musios alaus gamintojus , iniciatyva suk\xc4\x97l\xc4\x97 sporto \xc5\xbei\xc5\xabrov\xc5\xb3 protestus . Internete buvo inicijuota peticija, kurioje pasira\xc5\xa1\xc4\x97 daugiau nei 60 t\xc5\xabkstan\xc4\x8di\xc5\xb3 \xc5\xbemoni\xc5\xb3 . 2008 baland\xc4\xaf Seimas pritar\xc4\x97 trij\xc5\xb3 Seimo nari\xc5\xb3 \xe2\x80\x93 tarp j\xc5\xb3 ir Birut\xc4\x97s V\xc4\x97sait\xc4\x97s si\xc5\xablytoms pataisoms, kuriomis nebus ribojama alkoholio reklama per tiesiogiai transliuojamus ar retransliuojamus tarptautinius meno, kult\xc5\xabros renginius ar sporto var\xc5\xbeybas.'